Vrednosti in zaloge vrednosti atributov

### Vrednosti in zaloge vrednosti atributov

Vnosi v tabelo (podatki) so podatkovne vrednosti iz neke določene zaloge vrednosti, ki je opredeljena za vsak podatek posebej. Izbor možnih zalog vrednosti določa SUPB; različni SUPB-ji ponujajo različne tipe podatkov. Osnovni tipi podatkov so nizi znakov, števila (cela, realna), datum, čas, valuta, binarni podatki, …

Relacijski podatkovni model je neodvisen od katerekoli konkretne izbire podatkovnih tipov! Pri opredelitvi relacijskega modela je množica tipov le parameter sheme.

Razširitve nekaterih sodobnih SUPB-jev omogočajo uporabnikom definiranje novih podatkovnih tipov – to je lastnost predvsem sodobnih OR sistemov.