Neurejena datoteka

Neurejena datoteka

Značilnost neurejene datoteke je, da ni predpisa, ki bi urejal zaporedje zapisov. Zato vrstni red zapisov

- nastane sam po sebi v odvisnosti od časa dodajanja zapisa v datoteko
- lahko se spremeni (brisanje in naknadno dodajanje novih zapisov v prosta polja datoteke).

Struktura fizičnih zapisov je praviloma enaka strukturi logičnih zapisov.

Operacije nad zapisi neurejene datoteke

- ISKANJE – počasno O(n)

Neurejene datoteke se najpogosteje uporabljajo kot del sistema povezanih datotek. Dostop do zapisov v neurejenih datotekah poteka običajno s pomočjo kazalcev, ki so shranjeni v zapisih drugih datotek. Pri samostojni neurejeni datoteki je potrebno uporabiti zaporedno iskanje.

- BRISANJE – počasno O(n)

V primeru goste datoteke se vsebina stare datoteke prepiše v nobo datoteko, v primeru redke datoteke pa zadošča označevanje prostih polj.

- DODAJANJE – hitro O(1)

Če ni potrebe po izrabi prostih polj datoteke, se zapis doda v prvo prosto polje zadnjega bloka datoteke. Sicer je potrebno z zaporednim iskanje poiskati prvo prosto polje.
Uporabnost neurejene datoteke
Neurejena datoteka je primerna, ko potrebujemo vse zapise neke tabele oz datoteke, denimo za statistično obdelavo podatkov. Primer:

> Select Avg(Cena) from Izdelki; // da bi izračunali povprečno ceno izdelkov, moramo prebrati cene vseh izdelkov

Neurejena datoteka ni primerna, ko uporabnik išče določen zapis datoteke ali množico zapisov, ki ustrezajo danemu pogoju.
Prvi primer (iskanje določenega zapisa):

> Select Ime,Cena from Izdelki where Sifra=1032;

Drugi primer (iskanje zapisov iz nekega območja) :

> Select Ime, Cena froma Izdelki where Cena between 1000 and 3000;