Atomarnost vrednosti atributov

Atomarnost vrednosti atributov

En vnos podatka v tabelo je atomaren (nedeljiv) podatek. Klasični relacijski model ne dovoljuje uvajanja struktur in večvrednostnih vrednosti atributov. To pomeni, da vsaka celica v tabeli lahko vsebuje le eno število, niz znakov, datum ... Podpora kompleksnim vrednostim (množice, seznami, zapisi, gnezdene tabele, ...) je značilna za objektno-relacijske sisteme.

Opomba: v resnici obstajajo kompleksne strukture, katerih kompleksnost je s pomočjo vgrajenih funkcij uporabnikom prikrita; primer: DATE, TEXT(n), DATETIME, ... V teh primerih je deljivost vrednosti atributov vidna šele na nivoju vrednosti podatkov in ne na nivoju samega podatkovnega modela.