Entiteta in entitetni tip

Entiteta in entitetni tip

Entiteta

- Entitete so objekti (osebki) iz realnega sveta o katerih zbiramo, obdelujemo in hranimo podatke in informacije. Primeri entitet:

> > človek Miha Novak, knjiga Vojna in mir, tečaj Angleščina 1, avto Ford Fiesta, ...

Pomembno: mora obstajati možnost razlikovanja med posameznimi entitetami! (Vsaka entiteta mora imeti neko lastnost, po kateri lahko enolično opredelimo posamezno entiteto). Tej lastnosti pravimo tudi entitetni identifikator ali ključ entitete.

Entitetni tip

- Entitetni tip je predstava o množici podobnih entitet. Podobnost entitete določamo glede na vrste informacij, ki jih želimo hraniti o entitetah. Entitetni tip je abstraktna predstavitev entitet, ki imajo enake atribute.