Aplikacije 'odjemalec - strežnik'

Porazdeljeno procesiranje pomeni, da se podatki v PB procesirajo na neodvisnih računalnikih, ki so povezani s strežnikom. Pozor: porazdeljeno procesiranje NE POMENI, da so porazdeljeni tudi podatki (da se uporablja porazdeljena PB!).

Aplikacije ‘odjemalec - strežnik‘ (client - server)

- Odjemalec (client)

- je enouporabniška delovna postaja, na kater se izvaja primeren uporabniški vmesnik (praviloma GUI - Graphical User Interface);

- zagotavlja predstavitev podatkov, njihovo obdelavo, povezovanje in storitve podatkovne baze.

- Strežnik (server)

- en ali več večuporabniških računalnikov z deljenim (shared) spominom, ki omogočajo obdelavo, povezovanje, storitve baze in primeren vmesnik.

Značilnosti aplikacij 'odjemalec-strežnik'

- Delitev procesiranja in podatkov med enim ali več odjemalčevimi računalniki, ki izvajajo aplikacijo, in strežnikom, ki nudi storitve vsakemu izmed odjemalcev.
- Računalniki so med seboj povezani v omrežje.
- Okolje je heterogeno - strojna in programska oprema (operacijski sistem) odjemalca in strežnika sta lahko različni.
- Komunikacija poteka s pomočjo dobro definiranega niza standardnih aplikacijskih programskih vmesnikov (API - Application Programming Interface) in klicev oddaljenih procedur (RPC - Remote Procedure Call).