Administrator podatkovne baze

### Administrator (skrbnik) PB (DataBase Administrator)

- Pozna celotno shemo (opis) podatkovne baze.
- Po potrebi izvaja spremembe sheme in le te dokumentira.
- Administrator PB je tudi odgovoren za fizično realizacijo PB vključno z fizičnim načrtom in implementacijo.
- Definira sheme (pri tem uporablja SQL Data Definition Language). Primer SQL DDL stavka, ki kreira tabelo Dijak (PB =mySQL):

> > Create table Dijak (
> > DijakID Char(7) NOT NULL,
> > Priimek Char(20) NOT NULL,
> > Ime Char(10) NOT NULL,
> > Datum_rojstva Datetime ,
> > UNIQUE (DijakID),
> > Primary Key (DijakID)) TYPE = MyISAM
> > ROW_FORMAT = Default;

- Definira strukturo shranjevanja in pristopnih metod.
- Modificira sheme in fizično organizacijo.
- Koordinira in nadzoruje uporabo PB.
- Daje dostopne pravice uporabnikom, zagotavlja varnost sistema. Osnovne dostopne pravice so: 1. brez pravic, 2. pravica branja podatkov, 3. pravica dodajanja podatkov, 4. pravica spreminjanja podatkov, 5. pravica brisanja podatkov, 6. pravica kreiranja novih in izločanja obstoječih tipov podatkov. Primer SQL DDL stavka, ki uporabnikom dodeli dostopne pravice do tabele Dijak

> > /* Users permissions */
> > Grant select on Dijak to Misko;
> > Grant select on Dijak to Miki;
> > Grant update on Dijak to Miki;
> > Grant delete on Dijak to Miki;
> > Grant insert on Dijak to Miki;
> > Grant references on Dijak to Miki;

- Opazuje performanse podatkovnega sistema, % zasedenosti diskov, po potrebi izvaja fino nastavljanje sistema.
- Skrbi za izdelavo arhivskih kopij podatkov; v primeru porušitve sistema opravi restavriranje sistema
- Sledi razvoj SUPB-jev; inštalira nove verzije SUPB-ja.
- Je odgovoren za uporabo licenčne programske opreme (SUPB-ja in ostalih orodij).
- Sodeluje s proizvajalcem SUPB-ja, ga obvešča o težavah in prosi za podporo.
- Na uspešnost dela administratorja PB vpliva njegovo poznavanje vseh funkcionalnosti, podrobnosti in specifičnih lastnosti izbranega SUPB-ja.
- Je strokovnjak na področju sistemov za upravljanje podatkovnih baz.
- Ima največja pooblastila in hkrati največjo odgovornost, temu skladno tudi dobro plačo.
- Uporablja: SUPB in orodja CASE.