Opredelitev pojma SUPB

Sistem za upravljanje podatkovne baze
(Database Management System)

SUPB je programski sistem, ki zagotavlja učinkovito, uporabnikom prijazno in varno večuporabniško okolje namenjeno shranjevanju, dostopanju in vzdrževanju velikih količin medsebojno povezanih podatkov, shranjenih na trajnem pomnilniku. Je od aplikacij neodvisna programska oprema, s pomočjo katere je implementiran podatkovni model.

SUPB omogoča:

1. definiranje sheme podatkovne baze in shranjevanje sheme na zunanjem pomnilniku,
2. shranjevanje stanja podatkovne baze,
3. poizvedovanje po trenutnem stanju podatkovne baze,
4. spreminjanje stanja podatkovne baze.

Mesto SUPB v podatkovnem sistemu
Definicije SUPB

SUPB je programska oprema, ki uporabnikom omogoča definiranje, kreiranje in vzdrževanje PB in hkrati zagotavlja nadzorovan dostop do PB.

SUPB je programska oprema, ki ravna z vsemi dostopi do podatkov v PB in je odgovorna za izvajanje postopkov preverjanja avtorizacij uporabnikov in veljavnosti podatkov.

SUPB je zbirka programov, ki

- omogoča kreiranje nove PB in definiranje njene strukture,
- omogoča učinkovito poizvedovanje in spreminjanje podatkov,
- varuje podatke pred nesrečami in neavtoriziranimi dostopi,
- nadzoruje sočasen dostop večjega števila uporabnikov do podatkov.

MP3