Podatkovni model

Uporaba modela omogoča preučevanje realnega sveta. Uporaba modelov je cenejša od praktičnih eksperimentov. Model poudarja le določen pogled na realni svet. Predstavitev modela se izvede s pomočjo dobro formaliziranega jezika.

Modele uporabljajo osebe različnih poklicev, vendar morajo imeti skupno predznanje.

Primer (ne)razumevanja modela:

> Na mizi je geografska karta Slovenije. Pride Janezek in komentira: 'Cesta, ki pelje skozi naš kraj ni rdeča in tudi sredi potoka ni nobene črtkaste črte, ki bi označevala meje med Slovenijo in Hrvaško!!!!'

Podatkovni model

Definicija: Podatkovni model je povezana zbirka konceptov namenjenih opisovanju in manipulaciji s podatki.

Podatkovni model opredeljuje sintakso in semantiko stavkov formalnega jezika, ki omogočajo:

- definiranje sheme podatkovne baze (DDL - Data Definition Language omogoča opredeljevanje podatkovnih struktur in integritetnih omejitev),
- poizvedovanje po trenutnem stanju podatkovne baze (poizvedovalni jezik QL - Query Language, ki je del Data Manipulation Language),
- izvajanje operacij ažuriranja podatkov in s tem spreminjanje stanja podatkovne baze (stavki jezika DML: INSERT, DELETE, UPDATE).

Postopek izdelave in uporabe podatkovnega modela
Pri podatkovnem modeliranju se izvaja abstrakcija in poenostavitev nekega segmenta realnega sveta. Načrtovalec se usmeri na elemente, bistvene za uporabnike modela. Na osnovi modela se izdela podatkovna baza.
Podatkovni modeli v praksi

Danes so v uporabi:

- relacijski,
- entitetno-relacijski,
- objektno-relacijski in
- objektni podatkovni model.

Starejša modela iz 70-ih let, ki postopoma izginevata iz prakse sta:

- hierarhični in
- mrežni podatkovni model.