Preslikava

Preslikava logične datoteke v fizično datoteko

Logična datoteka obstaja le kot koncept in nima neposredne fizične predstavitve. Zapisi logičnih datotek s shranjujejo s pomočjo blokov fizičnih datotek. Povezava med logičnimi in fizičnimi datotekami je preslikava: LD -> FD. Obstajajo 4 možnosti za preslikavo:

- 1:1 (ena logična datoteka se preslika v eno fizično datoteko),
- M:1 (več logičnih datotek se preslika v eno fizično datotko),
- 1:M,
- M:N.

Preslikava logičnih zapisov v fizične zapise

Logični zapisi so zapisi logičnih datotek. Shranjujejo se v blokih fizičnih datoteke s pomočjo fizičnih zapisov. Struktura fizičnega zapisa

- je lahko enaka strukturi logičnega zapisa
- je razširjena z meta podatki (kazalci, števci ponovljivosti podatkovnih elementov)
- obsega le del podatkovnih elementov logičnega zapisa (logični zapis je predstavljen z dvema ali več fizičnimi zapisi)

Pri preslikavi logičnih zapisov v fizične zapise ločimo dve situaciji

- Logični zapis nespremenljive dolžine - preslika se v fizični zapis nespremenljive dolžine in (praviloma) ni težav.
- Pri preslikavi logičnega zapisa spremenljive dolžine imamo več možnosti:

> - Preslika se v fizični zapis spremenljive dolžine -primer: uporaba števca ponovljivosti.
> - Preslika se v fizični zapis nespremenljive dolžine
> - prva možnost: ponavljajo se celotni zapisi // slabo - odvečna poraba prostora; velika verjetnost neskladnosti podatkov
> - druga možnost: fizični zapisi se povežejo s kazalci