Opredelitev porazdeljene podatkovne baze

Zakaj bi vsebino podatkovne baze porazdelili na več računalniških sistemov? Odgovori:

- Geografsko dislocirane organizacije zahtevajo prenos velikih količin podatkov po omrežju, posledica tega je lahko:

- ‘zadušitev' strežnika in/ali
- ‘zadušitev' omrežja.

- Velika ranljivost podjetja (le en strežnik).

Shematski prikaz centralizirane in porazdeljene PB
Opredelitev porazdeljene PB

Porazdeljena podatkovna baza je urejena zbirka logično povezanih podatkov, ki je fizično porazdeljena (nameščena) na vozliščih računalniškega omrežja - podatkovnih računalnikih (data computer oz. DC).

Cilj uvedbe porazdeljenih podatkovnih baz je izboljšanje preformans in zanesljivosti delovanja podatkovnega sistema.

Sistem za upravljanje porazdeljene podatkovne baze (SUPPB) je programska oprema, ki omogoča upravljanje porazdeljene podatkovne baze in hkrati uporabnikom prikrije porazdelitev podatkov.

Poenostavljen prikaz arhitekture porazdeljene PB
Pozor: število nivojev opisov podatkov je večje kot pri ANSI/SPARC arhitekturi. Posledica večjega števila nivojev je tudi večja kompleksnost SUPPB-jev.

Pravila za delovanje PPB

Zastavlja se vprašanje: kaj uporabniki pričakujejo od porazdeljene podatkovne baze?

Osnovno pravilo za delovanje porazdeljene PB je, da uporabnik mora dojemati porazdeljene podatkovne sisteme enako kot centralizirane (neporazdeljene). To pomeni, da porazdelitev podatkov mora biti uporabnikom prikrita. Ostala zahteve so so:

- lokalna avtonomnost,
- neodvisnost od centralnega sistema,
- nenehno delovanje,
- transparentnost lokacij,
- transparentnost fragmentacij,
- transparentnost replikacij,
- porazdeljeno procesiranje povpraševanj,
- porazdeljeno procesiranje transakcij,
- neodvisnost od strojne opreme, operacijskega sistema, omrežja in podatkovnih modelov, na katerih slonijo posamezne podatkovne baze.