SUPB

Sistem za Upravljanje Podatkovne Baze (SUPB)

SUPB predstavlja programsko opremo, nujno potrebno za delo s PB. V literaturi se uporablja kratica DBMS (DataBase Management System).

Osnovne naloge SUPB so:

- omogoča kreiranje PB,
- zagotavlja dostop do PB,
- skrbi za veljavnost stanja PB,
- preprečuje nenadzorovano redundanco podatkov.

Redundantnost podatkov

Redundanca pomeni podvajanje. Redundanca podatkov pomeni, da so isti podatki shranjeni večkrat. Nenadzorovana redundanca je nezaželen pojav. Neželene posledice nenadzorovane redundance podatkov so:

- podvoji se potreba po vnosu in ažuriranju podatkov,
- prej ali slej nekatri uporabniki pozabijo spremeniti (posodobiti) eno od kopij podatka - zato podatki postanejo nekonsistentni (neskladni, nasprotujoči si),
- pretirana poraba trajnega pomnilnika, tudi arhivske kopije so pretirano velike.