Funkcije SUPB

SUPB izvaja vrsto funkcij. Glavne funkcije SUPB so:

Omogoča definiranje in spreminjanje opisa PB ter kreiranje PB

- Integrirani SQL DDL interpreter omogoča administratorju PB opisovanje in spreminjanje opisov podatkovne baze.
- Na osnovi opisov SUPB tudi kreira PB.

Manipuliranje s podatki

- Omogoča uporabnikom in uporabniškim aplikacijam izvedbo osnovnih operacij nad podatki: branje, spreminjanje, dodajanje in brisanje podatkov.

Izvajanje transakcij

- Transakcija je zaporedje ukazov podatkovne baze, ki se izvede kot ena celota (atomarna enota) po principu 'vse ali nič'.
- Transakcija se mora izvesti do konca ali pa se sploh ne sme izvesti.
- V primeru porušitve sistema pred koncem izvedbe transakcije SUPB zagotovi, da se ob naslednjem zagonu SUPB-ja obnovi sistem (podatki) v prejšnje stanje - to je da se vse spremembe prekličejo ('zavrtijo nazaj' / 'rolled back'.
- Če se pa sistem poruši po izvedbi transakcije (stanje = izvršeno / committed), SUPB zagotavlja, da so vse spremembe shranjene v podatkovni bazi.

Zaščita podatkov

- Vgrajeni varnostni mehanizmi, ki omogočajo nastavljanje (dodeljevanje) različnih dostopnih pravic uporabnikom do različnih podatkov in tudi skrbi za delovanje / upoštevanje teh pravic.

Sledenje dogodkov

- SUPB beleži vse dogodke / dostope do podatkov v podatkovni bazi, izdela pregled in statistiko dostopov.

Zagotavljanje integritete podatkov

- Pred izvedbo kakršne koli spremembe podatkov SUPB (pred dodajanjem, brisanjem ali spreminjanjem) preveri vrednosti novih podatkov glede na domeno (veljavno zalogo vrednosti) podatka in glede na omejitve, ki so opredeljene glede na povezave z drugimi podatki.
- S tem SUPB preprečuje kršenje določenih poslovnih pravil.

Vzdrževanje podatkovnega slovarja

- Informacije od podatkih (denimo notranja shema, seznam uporabnikov, dostopne pravice, omejitve) hrani v sistemskih tabelah.

Zagotavlja podatkovno neodvisnost

- Ena od najpomembnejših funkcij SUPB-ja.
- S tem je zagotovljena neodvisnost aplikacij od načina hranjenja in načina dostopa do podatkov.

Nudi podporo arhiviranju in restavriranju sistema

Spremlja delovanje PB - izvaja nadzor preformans

. . .