Trdi disk

Trdi disk
Kriteriji za izbiro diska

Pri izbiri trdega diska se upoštevajo naslednji parametri:

- dostopni čas,
- hitrost prenosa podatkov,
- pričakovana življenjska doba in
- cena.

Dostopni čas = iskalni čas + rotacijska zakasnitev

- Iskalni čas je čas, ki ga potrebuje bralno/pisalna glava, da se premakne na želeno sled.
- Rotacijska zakasnitev je čas, ki ga potrebuje plošča za rotacijo, s katero prestavi začetek želenega sektorja pod bralno/pisalno glavo.
- Povprečne dostopne čase merimo v ms. Pri današnjih diskih so približno 10 ms.

Hitrost prenosa podatkov merimo v Mbps ali MBps. Na hitrost prenosa podatkov vpliva tudi izbira krmilnika diska.

Pričakovana življenjska doba diska (Mean time to failure oz. MTTF) pove, koliko časa (v povprečju lahko pričakujemo, da bo disk deloval brezhibno. Teoretična pričakovana življenjska doba je od 30000 do 1200000 ur, v resnici gre za dobo cca. petih let. S starostjo diska MTTF upada, ne glede na to, ali je disk v uporabi ali ne.