SQL DML

SQL DML (structured Query Language - Data Manipulation Language)

Stavki jezika SQL DML omogočajo osnovno manipulacijo s podatki, shranjenimi v relacijski podatkovni bazi. Teoretična izhodišče stavkov DML sta relacijska algebra in relacijski račun. Osnovne stavke delimo na tiste, ki ne spremenijo stanja podatkovne baze in na tiste, ki spremenijo stanje podatkovne baze.

Stavek, ki ne spremeni stanja podatkovne baze

- SELECT

> > Stavek SELECT omogoča branje in filtriranje podatkov, različne načine povezovanja tabel in združevanja zapisov,

Stavki, ki spremenijo stanje podatkovne baze

Skupna značilnost teh stavkov je, da se uspešno izvedejo le, če bo tudi novo stanje PB legalno (če ne pride do kršitev integritetnih omejitev). Sicer SUPB zavrne izvedbo in vrne ustrezno kodo napake.

- INSERT

> > Stavek INSERT omogoča dodajanje zapisa v eno tabelo in prepisovanje zapisov med tabelami.

- UPDATE

> > Stavek UPDATE omogoča posodabljanje vrednosti enega ali več atributov pri enem ali več zapisih tabele.

- DELETE

> > Stavek DELETE omogoča pogojno ali brezpogojno brisanje enega ali več zapisov ene tabele.

Poleg omenjenih stavkov jezik SQL omogoča uporabo osnovnih aritmetičnih operatorjev, agregiranih funkcij in množice različnih funkcij za delo z nizi, datumi, števili, za pretvarjanje med podatkovnimi tipi, ...

Noben ob stavkov SQL DML ne spremeni opisa tabel. Pri izvedbi stavkov DML SUPB poskrbi za zaščito integritete podatkov. Če bi izvedba stavka poškodovala celovitost podatkov, ga SUPB zavrne.