Prednosti in slabosti uporabe podatkovnih baz

Prednosti uporabe PB

- Omogoča nadzorovano redundanco podatkov. Zato je vzdrževanje podatkov manj naporno.
- Omogoča skupno rabo podatkov (načeloma) neomejenemu številu uporabnikov.
- Preprečuje nepooblaščen dostop do podatkov.
- V objektinh bazah omogoča hranjenje opisov podatkov in metod za delo s podatki (objekti).
- Zagotavlja tako strukturo shranjevanja, ki omogoča učinkovito izvajanje poizvedb.
- Zagotavlja storitve arhiviranja in restavriranja podatkovnega sistema in podatkov.
- Omogoča večkratne uporabniške vmesnike (poglede) za dostop do podatkov.
- Vzdržuje kompleksne sisteme povezav med podatki.
- Vsiljuje izvajanje integritetnih omejitev nad podatki.
- Podpira in spodbuja uveljavljanje standardov v organizaciji. Standardi se lahko nanašajo na imena podatkov, formate prikaza podatkov, strukture poročil, opise podatkov in tudi na poslovna pravila organizacije.
- Skrajša čas razvoja in vzdrževanja aplikacij (posebej pri dodajanju novih modulov ali funkcij programa).
- Zagotavlja fleksibilnost pri spreminjanju strukture podatkov.
- Zagotavlja dostop do 'svežih' trenutnih podatkov.
- Lahko pomaga tudi pri iskanju in odpravljanju podvojenih virov v organizaciji. S tem posredno pomaga tudi zmanjšanju stroškov organizacije.

Slabosti uporabe PB

- Cena potrebne programske opreme. Sistemi za upravljanje podatkovne baze, ki ne sodijo med prosto dostopno programsko opremo, so praviloma dragi. Pri prostodostopnih SUPB-jih pa moramo natančno preberati licenčne pogoje.
- Odvisnost od proizvajalca/dobavitelja SUPB-ja.
- Zahteva čas za učenje in privajanje na sistem.
- Šibke točke SUPB-ja (lahko) vplivajo na šibkost PB (optimizacija kode, varnost).
- Računalniški sistem, na katerem bo nameščen SUPB, mora biti zmogljivejši. Praviloma se uporabljajo večprocesorski sistemi, ki imajo veliko RAM-a in zelo hitre trde diske.