Atribut, tip podatkovnega elementa

Atribut, tip podatkovnega elementa

Atribut

- Atribut je lastnost ali značilnost neke entitete ali razmerja med entitetami. Vrednost atributa je podatkovni element nekega podatkovnega tipa (niz, število, ...) in ga je možno prikazati v neki vidni ali slišni obliki (zaslonski prikaz, natisnjena oblika, zvok ...).

Opcijski atribut - atribut, katerega vrednost je lahko tudi NULL.

Enovrednostni atributi - atributi neke entitete, ki imajo le eno vrednost (ime, datum rojstva, kraj rojstva, ....).

Večvrednostni atributi - atributi neke entitete, ki imajo lahko tudi več vrednosti (e-mail, telefon, ...). Opomba: za potrebe relacijske podatkovne baze, ki ne dovoljuje večvrednostih atributov, jih s pomočjo razmerja preoblikujemo v enovrednostne atribute.

Oznake za števnost atributa

- (1,1) - zahtevan vnos, enovrednostni atribut
- (0,1) - opcijski enovrednostni atribut
- (1,n) - zahtevan vnos, večvrednostni atribut
- (0,n) - opcijski večvrednostni atribut

Tip podatkovnih elementov

Vsak podatek pripada določenemu tipu (nizi znakov, števila, datumi, slike, ...). Večina SUPB ima določeno število vnaprej definiranih tipov podatkov, ki jih podpirajo. Nekateri SUPB ponujajo možnost ustvarjanja uporabniško definiranih podatkovnih tipov oziroma domen. Dokončna izbira tipa podatkovnih elementov se opravi v fazi fizičnega načrtovanja podatkovne baze.