Postopek izdelave modela ER

## Izdelava modela ERD po korakih – primer

### 0. Scenarij – opis problema v naravnem jeziku

Univerza ima več fakultet. Posamezno fakulteto sestavlja več oddelkov. Vsak oddelek ponuja različne programe in vsak program je sestavljen iz več tečajev. Učitelji lahko izvajajo več tečajev in posamezni tečaj lahko izvajajo tudi večkrat. Posamezne tečaje lahko poučuje tudi več učiteljev. Študent je vključen le v en program, vendar v en program je vključenih več študentov. Študent lahko hkrati obiskuje tudi več tečajev in en tečaj obiskuje več študentov.

### 1. Opredelite (poiščite) entitetne tipe

- Univerza
- Fakulteta
- Oddelek
- Program
- Tečaj
- Učitelj
- Študent

### 2. Opredelite (poiščite) razmerja med entitetnimi tipi

| Univerza | Fakulteta | Oddelek | Program | Tečaj | Učitelj | Študent
Univerza |  | ima |  |  |  |  |
Fakulteta |  |  | sestavljena |  |  |  |
Oddelek |  |  |  | ponuja |  | zaposlen |
Program |  |  |  |  | Je sestavljen |  | vpisan
Tečaj |  |  |  |  |  | poučuje | obiskuje
Učitelj |  |  |  |  |  |  |
Študent |  |  |  |  |  |  |

### 3. Narišite (skicirajte) osnovni ERD

Osnovni diagram ER

### 4. Opredelite kardinalnost (števnost) razmerja

- Univerza ima več fakultet.
- Vsaka fakulteta je sestavljena iz več oddelkov.
- Vsak oddelek ponuja več programov.
- Vsak program je sestavljen iz več tečajev.
- Na vsakem oddelku je zaposlenih več učiteljev.
- Učitelj poučuje več tečajev.
- Učitelj (lahko) poučuje en tečaj večkrat.
- Tečaj lahko vodi tudi več učiteljev.
- Študent je vpisan v le en program.
- Študent lahko obiskuje več tečajev hkrati.
- V tečaj je vpisanih več študentov.

ER diagram dopolnjen s števnostjo povezav

### 5. Opredelite (dodajte) primarne ključe

- Univerza – UniID
- Fakulteta – FID
- Oddelek – OddelekID
- Program – ProgramID
- Tečaj – TečajID
- Študent – ŠtudentID

Preverite, ali pri razmerjih s števnostjo M:N za sestavo primarnega ključa zadoščata le tuja ključa (ključi povezanih entitet), ali pa morate dodati še nek atribut razmerja, ki bo sestavni del sestavljenega primarnega ključa razmerja.

V primeru univerzitetnega IS Poučuje in Obiskuje imata števnosti M:N. V primeru Obiskuje za primarni ključ zadoščata le tuja ključa (StudentID in TečajID), v ključ razmerja Poučuje pa moramo dodati atribut še atribut zaporedna_st, sicer nek učitelj ne more večkrat poučevati isti tečaj.

### 6. Dodajte ostale atribute

Na osnovi opisa informacijskih potreb (zahtev) uporabnikov, dodajte vse manjkajoče atribute. Denimo, pri učitelju bi dodali priimek, ime, izobrazbo, davčno številko, številko TTR, naslov, kraj, telefon, email, starost, …

### 7. Verifikacija & validacija

Preverite, ali je končni model dejansko abstraktni prikaz 'mini sveta'. Numudoma odpravite katerekoli pomanjkljivosti, dvoumnosti ali nedoslednosti.
ERD za univerzitetni IS (logični pogled, prikazani so le primarni in tuji ključi)
Postopek izdelava PB s pomočjo orodja CASE

1. Izdelajte konceptualni model (ER diagram):

- Dodajte entitetne tipe
- Entitetne tipe opišite z atributi
- Določite entitetni identifikator // če ga ni, dodajte ID ali šifro
- Povežite entitetne tipe
- Povezavi dodajte (morebitne) atribute
- Preverite (verificirajte in validirajte) model
- Shranite model in izdelajte dokumentacijo

=====

2. Izberite ciljni SUPB

3. Izdelajte skripto za kreiranje podatkovne baze v izbranem SUPB

4. V izbranem SUPB poženite skripto in kreirajte PB