Dvonivojska arhitektura

Pri dvonivojski arhitekturi aplikacij pride do ločevanja programskih modulov. Program, ki omogoča in nadzoruje dostop do PB je nameščen na podatkovnem strežniku, pri odjemalcih pa so nameščene le uporabniške aplikacije.
Dvonivojska arhitektura (2-tier arhitecture)

Naloge, ki jih opravlja odjemalec (1. nivo) | Naloge, ki jih opravlja strežnik (2.nivo)
Izvaja uporabniški vmesnik. | Opravlja shranjevanje podatkov.
Zahteva podatke. | Izvaja shranjene procedure.
Izvaja procesiranje podatkov. | Zagotavlja zaklepanje zapisov.
| Skrbi za integriteto in varnost podatkov.

Značilnosti dvonivojske arhitekture

- Podatkovni bazi je dodan strežniški in odjemalčev modul.
- Odjemalec je odgovoren za logiko I/O procesiranja in za logiko nekaterih poslovnih pravil.
- Strežnik je odgovoren za vse funkcije shranjevanja in dostopa do podatkov.
- SUPB je nameščen le na strani strežnika.
- Prednosti dvonivojske arhitekture:

- odjemalčeve postaje so lahko manj zmogljive,
- manj prometa poteka po omrežju,
- izboljšana je integriteta podatkov (centralizacija nadzora),
- shranjene procedure omogočajo, da se nekatera poslovna pravila izvajajo na strežniku.