Zvrsti datotek

Zvrsti datotek

Delitev datotek na goste in redke

Glede na pojavljanje prostih polj v fizični datoteki ločimo:

- goste datoteke - prosta polja se pojavljajo le v zadnjem delu logično zadnjega fizičnega bloka, sicer pa vsa polja vsebujejo zapise,
- redke datoteke - prosta polja se lahko pojavljajo v kateremukoli fizičnem bloku

Pri istem številu zapisov obsega gosta datoteka v splošnem manj fizičnih blokov kot redka datoteka.

Delitev datotek glede premikanja zapisov znotraj datoteke

Glede na to, ali smemo zapis, ki je bil ob dodajanju v datoteko shranjen v določeno polje, premakniti kdaj kasneje v kako drugo polje, s čimer mu spremenimo naslov ločimo:

- vezane zapise - zapisi so vezani na polje, v katerega so shranjeni, ker so naslovi polj v katerih se nahajajo shranjeni kot kazalci v drugih zapisih. Če bi vezani zapisi zamenjali svoj naslov, bi bili s pomočjo prvotnega naslova izgubljeni (denimo, če je ključ zapisa podatek tipa autoincrement in velja, da je fizični naslov enak logičnemu naslovu)
- nevezane zapise - pri nevezanih zapisi ni omejitve glede zamenjave polj. Po potrebi se lahko premaknejo v katerokoli polje, le da ostanejo v zanje namenjenih blokih.